Петя Дубарова
Моето петле

chitanka.info

Все го „пиленце“ наричам,

„Ох, душице малка!“ — все,

а бая ми ти голямо

стана моето петле.

Гони котките из двора

и се перчи с ясен глас,

сякаш иска да ни каже:

„Да, петел съм важен аз!“

Ала падне ли ми — горко! —

той надава крясък, вой,

а сред котките във двора

пак е славен и герой.

1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.